SONIC เปิดเทรดวันแรกวิ่งฉิว 10% มาที่ 2.14 บาท วอลุ่ม 147.69 ลบ.
SONIC เปิดเทรดวันแรกวิ่งฉิว 10% มาที่ 2.14 บาท วอลุ่ม 147.69 ลบ. โดยเปิดที่ 2.14 บ. จาก IPO 1.95 บาท ล่าสุด ณ เวลา 10.00 น. ราคาอยู่ที่ 2.14 บาท บวก 0.19 บาท หรือ 9.74% สูงสุดที่ระดับ 2.22 บาท ต่ำสุดที่ระดับ 2.12 บาท มูลค่าการซื้อขาย 147.69 ล้านบาท
19 ต.ค. 2561

ผู้สื่อข่าวรายงานว่า ราคาหุ้น บริษัท โซนิค อินเตอร์เฟรท จำกัด (มหาชน) หรือ SONIC ณ เวลา 10.00 น. ราคาอยู่ที่ 2.14 บาท บวก 0.19 บาท หรือ 9.74% สูงสุดที่ระดับ 2.22 บาท ต่ำสุดที่ระดับ 2.12 บาท มูลค่าการซื้อขาย 147.69 ล้านบาท
ทั้งนี้ SONIC เข้าซื้อขายในวันนี้ (19 ต.ค.61) เป็นวันแรก โดย IPO ที่ 1.95 บาท โดยมีบล.โกลเบล็ก เป็นที่ปรึกษาทางการเงิน และเป็นผู้จัดการจำหน่ายและรับประกันการจำหน่าย
อนึ่ง SONIC ประกอบธุรกิจให้บริการการจัดการอำนวยความสะดวกระบบโลจิสติกส์แบบครบวงจรโดยครอบคลุมตั้งแต่ต้นทางไปจนถึงปลายทาง (Total Logistics Service Provider) โดยเป็นผู้บริหารจัดการเคลื่อนย้ายสินค้าทั้งภายในประเทศและระหว่างประเทศให้แก่ผู้ประกอบการไปสู่ผู้ประกอบการ (Business to Business B2B) ผ่านช่องทางการขนส่งทางทะเลทั้งแบบเต็มตู้และไม่เต็มตู้ ซึ่งรวมไปถึงการขนส่งแบบเทกอง การขนส่งทางอากาศ และการขนส่งทางบกโดยรถบรรทุกหัวลากและรถบรรทุกหางลาก